CELEX: 62010TN0131
Language: hu
Date: 2010-03-22 00:00:00
Title: T-131/10. sz. ügy: 2010. március 22-én benyújtott kereset — Saupiquet kontra Bizottság

5.6.2010   
            
            
               HU
            
            
               Az Európai Unió Hivatalos Lapja
            
            
               C 148/34
            
         2010. március 22-én benyújtott kereset — Saupiquet kontra Bizottság
   (T-131/10. sz. ügy)
   2010/C 148/60
   Az eljárás nyelve: francia
   
      Felek
   
   
      Felperes: Saupiquet (Courbevoie Cedex, Franciaország) (képviselők: R. Ledru ügyvéd)
   
      Alperes: Európai Bizottság
   
      Kereseti kérelmek
   
   
               —
            
            
               A Törvényszék teljes egészében semmisítse meg a 2009. december 16-i REM 07/08. sz. bizottsági határozatot;
            
         
               —
            
            
               a Törvényszék az Európai Bizottságot kötelezze a költségek viselésére.
            
         
      Jogalapok és fontosabb érvek
   
   Jelen keresetében a felperes a francia hatóságokat a Thaiföldről származó tonhalkonzerveket terhelő behozatali vámok felperes részére történő visszafizetése indokoltságának hiányáról tájékoztató, 2009. december 16-i C(2009) 10005 végleges bizottsági határozat megsemmisítését kéri [REM 07/08. sz. ügy].
   Keresetének alátámasztása végett a felperes arra hivatkozik, hogy a Bizottság nem teljesítette azon kötelezettségeit, hogy biztosítsa a 2007/2008-as időszakra vonatkozó 09.2005. sz. kontingenshez való egyenlő és hátrányos megkülönböztetéstől mentes hozzáférést azon importőrök számára, amelyek Franciaországban vagy más olyan tagállamban rendelkeznek székhellyel, ahol a vámhivatalok szintén zárva vannak vasárnap, és amelyek vámáru-nyilatkozatukat 2007. július 2-án hétfőn nyújtották be,
   
               —
            
            
               mivel a jelen eset körülményei között, amikor is e kontingens megnyitására 2007. július 1-jén vasárnap került sor, a Bizottság nem hozta meg azon szabályozási intézkedéseket, amelyek lehetővé tették volna az említett importőrökkel szembeni egyenlő és hátrányos megkülönböztetéstől mentes bánásmód alkalmazását, valamint
            
         
               —
            
            
               mivel a Bizottság az említett kontingens megnyitását nem halasztotta 2007. július 2-ára, hétfőre, jóllehet e kontingens igen kritikus volt.